 Hata hivyo baadhi ya mashuhuda wa ajali hiyo,Mohamed Hawanga ambaye ni mtumishi wa Hifadhi ya Mikumi, Justine Simon aliyekuwa safarini kuelekea Mafinga na Jatemi Lembilinyi aliyekuwa akielekea Iringa wakitokea Dar es salaam, walisema kama sio jitihada za dereva wa lori lililokuwa likija mbele kukwepesha gari hiyo na kuipeleka porini, huenda angekutana na Costa hiyo uso kwa uso, na watu wote wangeweza kupoteza maisha katika tukio hilo. 